**narodni d.o.o., Av. Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju "Želim da me iznenadite".**

**Članak 1.**

Priređivač nagradnog natječaja je narodni d.o.o., Av. Većeslava Holjevca 29, Zagreb, OIB: 60299905912 (dalje u tekstu: Priređivač) a isti će se emitirati u programu narodnog za potrebe promocije radija i sponzora INA(u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u nagradnom natječaju „Želim da me iznenadite“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za narodni i sponzora.

**Članak 4.**

Natječaj se realizira radnim danima od ponedjeljka 02. studenog 2020. godine do petka 06. studenog 2020. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici tvrtke narodni d.o.o., radio postaje narodni i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da pozivamo slušatelje da na znak DJ-a pošalju SMS poruku na broj 60080 (cijena SMS-a 2.40 kn, PDV uključen) s ključnim riječima IZNENADITE ME, imenom i prezimenom, te mjestom iz kojeg se javljaju.

Iduće jutro DJ čita ime osobe koja je najbrže poslala poruku. Osoba čije je ime pročitano mora se u roku 2 pjesme javiti na besplatni telefon narodnog 0800 1007 i reći svoje ime, prezime i grad, te da želi da ga iznenadimo. Npr. „Ja sam Mate Matić iz Siska i želim da me iznenadite!”

Ukoliko se npr. „Mate Matić“ ne javi do isteka druge pjesme, DJ će u nastavku pročitati ime druge najbrže osobe: npr.: „Ana Anić iz Koprivnice imaš točno 2 pjesme da se javiš na 0800 1007 i kažeš nam – Ja sam Ana Anić iz Koprivnice i želim da me iznenadite!”… i tako dok ne dobijemo pobjednika. Nakon objave pobjednika DJ daje novi znak za slanje SMS-a, a najbrži će igrati sljedeće jutro u showu.

NAGRADA: 4x (Silver status na INA Loyalty aplikaciji + 500 kn na INA-inoj kartici).

Prvi poziv na igru je u ponedjeljak, stoga do petka dijelimo 4 nagrade.

**Članak 8.**

Jedna osoba može osvojiti samo jednu nagradu. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Natječaja.

U svrhu preuzimanja statusa (nagrade) dobitnici moraju na svoj mobilni uređaj instalirati INA Loyalty aplikaciju i dostaviti Sponzoru e-mail adresu s kojom su se prijavili u INA Loyalty program.

**Članak 9.**

Trenutkom preuzimanja nagrade u obliku bodova na kartici INA Loyalty aplikacije prestaju sve daljnje obveze Priređivača. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

**Članak 10.**

Svojim sudjelovanjem u Natječaju i slanjem SMS poruke sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( narodni d.o.o., Av. Većeslava Holjevca 29, Zagreb, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava i korištenje tonskih zapisa i identifikacijskih osobnih podataka ( ime i prezime, mjesto prebivališta) sudionika natječaja u programu narodnog sa svrhom promocije i realizacije Natječaja
* objava i korištenje tonskih zapisa i identifikacijskih osobnih podataka ( ime i prezime, mjesto prebivališta), na društvenim mrežama i web stranici narodnog sa svrhom promocije i realizacije Natječaja
* Prosljeđivanje dijela identifikacijskih podataka Sponzoru radi dostave nagrade

Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci (ime, prezime, mjesto stanovanja, broj mobitela) te audio snimka.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno do max. šest mjeseca  nakon realizacije Natječaja ukoliko je tako propisano Pravilnikom i nakon toga će biti obrisani.

Prijavom putem SMS-a te besplatnog telefona dio osobnih podataka ispitanika ( sudionika natječaja) prikupljaju se i od strane ovlaštenog pružatelja navedenih usluga.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <http://narodni.hr/index.php/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<http://narodni.hr/index.php/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@agi.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 13.**

Ovaj Pravilnik stupa na snagu danom objave na web stranici [www.narodni.hr](http://www.narodni.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 28.10.2020. godine

narodni d.o.o

Katijan Knok, direktor